
RAPORT 
asupra cererii de reexaminare a Legii pentru modificarea și completarea 

Legii monumentelor de for public nr. 120/2006 
În conformitate cu prevederile art. 140 din Regulamentul Camerei Deputaţilor, republicat, cu modificările ulterioare, Comisia pentru cultură, arte, mijloace de informare în masă a fost sesizată, ca urmare a cererii Preşedintelui României, cu Cererea de reexaminare asupra Legii pentru modificarea și completarea Legii monumentelor de for public nr. 120/2006, transmisă cu adresa nr. PL x 562/2020/2022 și înregistrată la Comisia pentru cultură, arte, mijloace de informare în masă cu nr. 4c - 12/224/13.09.2022.
Această lege, adoptată de Parlamentul României, cu respectarea prevederilor art. 75 şi ale art. 76 alin. (1) din Constituţia României, republicată a fost transmisă spre promulgare Preşedintelui României la data de 19 martie 2022.

Legea transmisă la promulgare are ca obiect de reglementare modificarea și completarea Legii monumentelor de for public nr. 120/2006, cu modificările și completările ulterioare.  
În data de 8 aprilie 2022, în temeiul art. 77 alin. (2) din Constituţia României, republicată, Preşedintele României a formulat o Cerere de reexaminare a actului normativ trimis la promulgare.
Senatul, în calitate de primă Cameră sesizată, a admis, în parte, Cererea de reexaminare trimisă de Preşedintele României şi a adoptat Legea pentru modificarea și completarea Legii monumentelor de for public nr. 120/2006, cu un amendament admis, în şedinţa din data de 6 septembrie 2022, cu respectarea prevederilor articolului 76 alineatul (1) din Constituţia României. 
Potrivit prevederilor art. 75 alin. (1) și (3) din Constituția României, republicătă, Camera Deputaților este Cameră decizională.

În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, Comisia a dezbătut Legea pentru modificarea și completarea Legii monumentelor de for public nr. 120/2006 în şedinţa din 18 octombrie a.c..
La finalul dezbaterilor, membrii Comisei au hotărât, cu majoritatea voturilor parlamentarilor prezenți (1 abţinere), admiterea, în parte, a cererii de reexaminare trimisă de Preşedintele României şi adoptarea Legii pentru modificarea și completarea Legii monumentelor de for public nr. 120/2006 în forma adoptată de Senat.
În conformitate cu prevederile art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Legea pentru modificarea și completarea Legii monumentelor de for public nr. 120/2006 face  parte din categoria legilor ordinare.
                      PREŞEDINTE,                                         
        Iulian BULAI                             

